KOMISSION ASETUS (ETY) N:o 1134/86, annettu 18 päivänä huhtikuuta 1986, rasvattoman maitojauheen julkisen varastoinnin soveltamista koskevista yksityiskohtaisista säännöistä annetun asetuksen (ETY) N:o 625/78 muuttamisesta



Virallinen lehti nro L 103 , 19/04/1986 s. 0029 - 0031

Suomenk. erityispainos Alue 3 Nide 20 s. 0195

Ruotsink. erityispainos Alue 3 Nide 20 s. 0195



KOMISSION ASETUS (ETY) N:o 1134/86, annettu 18 päivänä huhtikuuta 1986, rasvattoman maitojauheen julkisen varastoinnin soveltamista koskevista yksityiskohtaisista säännöistä annetun asetuksen (ETY) N:o 625/78 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68 (), sellaisena kuin se on viimeksi muutettuna asetuksella (ETY) N:o 3768/85 (), ja erityisesti sen 7 artiklan 5 kohdan, sekä katsoo, että komission asetuksessa (ETY) N:o 625/78 (), sellaisena kuin se on viimeksi muutettuna asetuksella (ETY) N:o 718/85 (), vahvistetaan rasvattoman maitojauheen julkisen varastoinnin soveltamista koskevat yksityiskohtaiset säännöt; mainitun asetuksen liitteessä V mainitaan rasvattoman maitojauheen herajuoksutteen tutkimusmenetelmä; on syytä, ottaen huomioon menetelmän soveltamisessa saatu kokemus, tehdä siihen tiettyjä mukautuksia, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen N:o 625/78 liitteessä V oleva 9.4 kohta "Tulkinta" liitteessä olevalla tekstillä. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä huhtikuuta 1986. Komission puolesta Frans ANDRIESSEN Varapuheenjohtaja () EYVL N:o L 148, 28.6.1968, s. 13 () EYVL N:o L 362, 31.12.1985, s. 8 () EYVL N:o L 84, 31.3.1978, s. 19 () EYVL N:o L 78, 21.3.1985, s. 14 LIITE "9.4 Tulkinta 9.4.1. Todetaan herattomuus, jos Piikin III suhteellinen pinta-ala, SIII[E], grammoina herajuoksutetta 100 tuotegrammaa kohti ilmaistuna, on ≤ 2,0 + (SIII[O] - 0,9) jossa 2,0 on suurin sallittu arvo Piikin III suhteelliselle pinta-alalle ottaen huomioon Piikin III suhteellisen pinta-alan eli 1,3:n epätarkkuuden, joka johtuu rasvattomien maitojauheiden koostumuksen vaihteluista ja menetelmän uusittavuudesta (9.3.2), (SIII[O]-0,9) on suoritettava korjaus, kun pinta-ala SIII[O] eroaa 0,9:stä (ks. 9.2 kohta). 9.4.2. Jos Piikin III suhteellinen pinta-ala, SIII[E] on > 2,0 ja Piikin II pinta-ala, SII[E] on ≤ 160, lasketaan esiintyvän herajuoksutteen pitoisuus 9.2 kohdassa esitetyllä tavalla. 9.4.3. Jos Piikin III suhteellinen pinta-ala, SIII[E] on > 2,0 ja Piikin II pinta-ala SII[E] on > 160, määritetään kokonaisproteiinipitoisuus (P %); sitten tutkitaan kuvat 1 ja 2. 9.4.3.1. Tiedot muuntamattomien rasvattomien maitojauheitten näytteistä, joissa kokonaisproteiinipitoisuus on korkea, on koottu kuviin 1 ja 2. Yhtenäisellä viivalla kuvattu suora edustaa lineaarisen regression suoraa, jonka kertoimet on laskettu pienimmän neliösumman menetelmällä. Katkoviivalla kuvattu suora määrää Piikin III suhteellisen pinta-alan ylärajan, jota todennäköisyydellä 90 % tapauksista ei ylitetä. Kuvien 1 ja 2 katkoviivalla kuvattujen suorien yhtälöt ovat: SIII = 0,376 P % - 10,7 (kuva 1), SIII = 0,0123 SII[E] + 0,93 (kuva 2) jossa SIII on Piikin III suhteellinen pinta-ala laskettuna joko kokonaisproteiinipitoisuudesta tai Piikin SII[E] suhteellisesta pinta-alasta, P % on kokonaisproteiinipitoisuus painoprosentteina ilmaistuna, SII[E] on 9.1.2 kohdassa laskettu näytteen suhteellinen pintaala. Nämä yhtälöt ovat yhtä suuria kuin 9.2 kohdassa mainittu luku 1,3. Poikkeama (T1 ja T2) saadun suhteellisen pinta-alan SIII[E] ja suhteellisen pinta-alan SIII välillä saadaan seuraavista yhtälöistä: T1 = SIII[E] - [(0,376 P % - 10,7) + (SIII[O] - 0,9)] T2 = SIII[E] - [(0,0123SII[E] + 0,93) + (SIII[O] - 0,9)] 9.4.3.2. Jos T1 ja/tai T2 ovat pienempiä tai yhtä suuria kuin nolla, herajuoksutteen esiintymistä ei voida todeta. Jos T1 ja T2 ovat suurempia kuin nolla, johtopäätöksenä on herajuoksutteen esiintyminen. Herajuoksutteen pitoisuus lasketaan seuraavalla kaavalla: W = T2 + 0,91 jossa 0,91 edustaa poikkeamaa pystyakselilla yhtenäisellä viivalla kuvatun suoran ja katkoviivalla kuvatun suoran välillä. RASVATON MAITOJAUHE >VIITTAUS FILMIIN> RASVATON MAITOJAUHE >VIITTAUS FILMIIN> "